text: 
   -  Sidste afsnit i artiklen ( " Som et kuriosum kan nævnes ... " 
  ) er regulært citatfusk:
  
  I årsberetningen for Danbyg Totalenterprise A/S anføres " De vanskelige
   indenlandske og internationale konjunkturer, som har præget 1991, 
  forventes ligeledes at påvirke selskabets indtjening i 1992 i såvel 
  Danmark som England. " Intetsteds, hverken i regnskabet eller i 
  presseinformationen, udtrykkes forventninger om " en generel stigning i 
  ejendomsmarkedet for indeværende år ".
  
  Samtlige disse forhold blev oplyst på det afholdte pressemøde mandag 
  den 17. ds., og i fald B.T. havde deltaget i dette møde eller havde
   gennemgået den øvrige dagspresses omtale i går af mødet, kunne de 
  helt misvisende konklusioner i Deres nævnte artikel have været undgået.
  
  Artiklens hele form og indhold er af en sådan karakter, at vi skal 
  udtrykke vor beklagelse over, at bladet offentliggør en så tendentiøs 
  omtale på basis af faktuelle fejl, som kunne have været undgået enten
   ved deltagelse på nævnte pressemøde eller gennem en kontakt til 
  selskabet eller selskabets revisor. Ulrik Sørensen økonomidirektør Danbyg
   Totalentreprise A/S.
  
  
  
  